ศาลฎีกามีคำสั่งให้ น.ส.ปารีณา ไกรคุปต์ พ้นจากตำแหน่งสภาชิกสภาผู้แทนราษฎร (ส.ส.) กรณีครอบครองที่ดินปฏิรูปเพื่อเกษตรกรรม (ส.ป.ก.) จ.ราชบุรี โดยมิชอบ ใช่หรือไม่
ใช่ ศาลฎีกามีคำสั่งให้ น.ส.ปารีณา ไกรคุปต์ พ้นจากตำแหน่งสภาชิกสภาผู้แทนราษฎร (ส.ส.) เพิกถอนสิทธิสมัครรับเลือกตั้ง และเพิกถอนสิทธิเลือกตั้ง 10 ปี ส่งผลให้ไม่มีสิทธิดำรงตำแหน่งทางการเมืองใด ๆ ตลอดชีวิต จากการฝ่าฝืนไม่ปฏิบัติตามมาตรฐานจริยธรรมอย่างร้ายแรง กรณีครอบครองที่ดินปฏิรูปเพื่อเกษตรกรรม (ส.ป.ก.) จ.ราชบุรี โดยมิชอบ

คดีนี้ คณะกรรมการป้องกันและปราบปรามการทุจริตแห่งชาติ (ป.ป.ช.) ยื่นคำร้องต่อศาลขอให้วินิจฉัยว่า น.ส.ปารีณาฝ่าฝืนหรือไม่ปฏิบัติตามมาตรฐานทางจริยธรรมอย่างร้ายแรงหรือไม่ หลังจากผลการไต่สวนพบว่า น.ส. ปารีณาได้ร่วมกับนายทวี ไกรคุปต์ บิดา เข้ายึดถือ ครอบครอง และทำประโยชน์ในที่ดินของรัฐโดยมิชอบในพื้นที่หมู่ที่ 6 ต.รางบัว อ.จอมบึง จ.ราชบุรี จำนวน 711-2-93 ไร่ เมื่อ 18 ปีก่อน

ศาลฎีกาประทับรับคำร้องคดีนี้เมื่อวันที่ 25 มี.ค. 2564 ส่งผลให้ น.ส. ปารีณา ส.ส. พรรคพลังประชารัฐ ต้องหยุดปฏิบัติหน้าที่ผู้แทนราษฎร จนกระทั่งศาลมีคำพิพากษาในวันนี้ (7 เม.ย.) โดย น.ส. ปารีณาไม่ได้เดินทางมาศาล แต่ส่งทนายความมาแทน

ปารีณา ไกรคุปต์ หยุดปฏิบัติหน้าที่ หลังศาลฎีการับคำร้อง ป.ป.ช. คดีฝ่าฝืนจริยธรรมร้ายแรง ปมรุกป่าสงวนราชบุรี
มติ ป.ป.ช. ชี้มูล "ปารีณา" ฝ่าฝืนจริยธรรมร้ายแรง ครอบครองที่ดินรัฐกว่า 700 ไร่
ทวี ไกรคุปต์ : เชียร์เปรม กล่าวหาสุเทพ ร่วมพรรคทักษิณ ประท้วงรัฐประหาร 2549 ส่งลูกสาวลงเอยที่พลังประชารัฐ
ความเหมือนที่แตกต่างระหว่างคดีรุกป่าของคนจนกับนักการเมือง
ศาลพิพากษาว่า น.ส.ปารีณาฝ่าฝืนหรือไม่ปฏิบัติตามมาตรฐานจริยธรรมอย่างร้ายแรง มีคำสั่งให้พ้นจากตำแหน่ง ส.ส. นับจากวันที่ 25 มี.ค. 2564 ซึ่งเป็นวันที่ศาลฎีกาสั่งให้หยุดปฏิบัติหน้าที่ และให้เพิกถอนสิทธิเลือกตั้ง 10 ปี และเพิกถอนสิทธิสมัครรับเลือกตั้งของผู้คัดค้านตลอดไป มีผลให้ผู้คัดค้านไม่มีสิทธิ์รับเลือกตั้งเป็น ส.ส. สว. ผู้บริหารท้องถิ่น และดำรงตำแหน่งทางการเมืองใด ๆ ตามรัฐธรรมนูญมาตรา 235 วรรคสี่ และพระราชบัญญัติป้องกันและปราบปรามการทุจริตแห่งชาติ พ.ศ. 2561 มาตรา 81, 87 และมาตรฐานจริยธรรมของตุลาการศาลรัฐธรรมนูญและองค์กรอิสระ ข้อ 3 ข้อ 17 ประกอบข้อ 27 วรรคสอง ทั้งนี้ คำพิพากษาให้มีผลทันที และให้แจ้งหน่วยงานที่เกี่ยวข้องทราบต่อไป
ความรู้พื้นฐานกฏหมาย,ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายว่าด้วยคดีอาญาของผู้ดำรงตำแหน่งทางการเมือง,ข่าวสารทั่วไป สถิติต่างๆ,กฎหมายเลือกตั้ง